Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08) , članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17), Odluke o davanju prethodne suglasnosti Grada Gospića (Klasa:012-03/14-01/01, Urbroj:2125/01-01-17-12 od 18. srpnja 2017. i članka 60. Statuta Osnovne škole dr. Jure Turića Školski odbor na 8. sjednici održanoj 31. srpnja 2017.g. donosi:

 **ODLUKU O IZMJENAMA STATUTA**

**OSNOVNE ŠKOLE DR. JURE TURIĆA**

Članak 1.

Ovom Statutarnom odlukom mijenja se i dopunjuje Statut Osnovne škole dr. Jure Turića, Klasa: 012-03/15-01/1, Urbroj: 2125-19-01-15-03 od 20. travnja 2015.g. i Odluka o izmjenama i dopunama Statuta OŠ dr. Jure Turića (Klasa: 012-03/15-01/1, Urbroj: 2125-19-01-17-04 od 29.12.2015.)

Članak 2.

U članku 13. riječi “Ministarstvu znanosti, obrazovanja i sporta„ brišu se i glase „Ministarstvu znanosti i obrazovanja“.

Članak 3.

U članku 16. riječi “Ministarstvo znanosti, obrazovanja i sporta„ brišu se i glase „Ministarstvo znanosti i obrazovanja“.

Članak 4.

U članku 32. rečenica „Izbori se održavaju najmanje 45 dana prije isteka mandata članova Školskog odbora“ briše se i glasi „Izbori se održavaju najmanje 30 dana prije isteka mandata članova Školskog odbora“.

Članak 5.

U članku 61. riječi „ministra znanosti, obrazovanja i sporta“ brišu se i glase „ministra znanosti i obrazovanja“.

Članak 6.

U Statutu Osnovne škole dr. Jure Turića u članku 62. briše se rečenica:

„Ravnatelj mora imati i licenciju za rad ravnatelja.“

Članak 7.

Članak 107. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

-usmeni ili pisani zahtjev učitelju najkasnije neposredno prije početka nastave za izostanak tijekom nastavnoga dana, a pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3., 4. i 5. ovoga članka.

Izostanak učenika s nastave prema stavcima 3., 4. i 5. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

Članak 8.

U članku 137. riječi „svake četiri godine „ brišu se i glase „svake godine“.

Članak 9.

U članku 139. brišu se riječi „na početku svake četvrte školske godine“ i glase “na početku svake školske godine“.

Članak 10.

U članku 170. riječi “ Ministarstvo znanosti, obrazovanja i sporta „ brišu se i glase „Ministarstvo znanosti i obrazovanja“.

Članak 11.

Članak 172. briše se.

Članak 12.

Ova Odluka o izmjenama i dopunama statuta stupa na snagu danom objave na oglasnoj ploči Škole.

 Predsjednica Školskog odbora:

 Antonija Rosandić

Ova Odluka o izmjenama i dopunama statuta objavljena je na oglasnoj ploči Škole

 \_\_\_\_\_\_\_\_\_\_\_\_\_\_\_\_\_\_\_\_\_, a stupila je na snagu \_\_\_\_\_\_\_\_\_\_\_\_\_\_\_\_.

Ravnatelj Škole:

 Ivica Radošević, dipl. učitelj

Klasa: 012-03/15-01/1

Urbroj: 2125-19-01-17-04